**Bányai Júlia Kalandtúra**

**2018. október 11.**

Az idei diáknapi program keretét az iskola névadójának élete, a katonaként végrehajtott tettei adták. Bányai Júlia Bem tábornok erdélyi hadseregében, azon belül a nagyváradi 27. honvédzászlóaljban harcolt és a szabadságharc végére – megérdemelten – századosi rangig jutott. Az ő példáját követve kellett hasonló „hőstetteket” végrehajtani a nevét viselő iskola diákjainak.

A Kalandtúra két lényeges részből állt. A két rész szorosan összefüggött, a végeredmény szempontjából mindenki munkájára egyformán szükség volt. Az osztály egyik fele számára az iskolában elhelyezett számítógépeken feleletválasztós tesztkérdések jelentek meg. Négy, ötvenperces fordulóban, fordulónként 25 kérdéssel versenyeztek az osztályok.

A verseny másik részét az iskolában (5-8. évfolyam), illetvea külső helyszínen, a Benkó Zoltán Szabadidő Központban (9-12. évfolyam) elhelyezett állomások jelentették, ahol 30 percenként egy-egy ügyességi feladvány várta az osztály másik felét. Minden állomáson 5 diák teljesítette az adott feladatot, a csapattagokat a kísérő osztályfőnökök jelölték ki.

Minden feladatnál a 100 % volt a pontozás alapja, a legjobb elért eredmény volt 100 pont, a többi ennek arányos részét kapta a feladatra. A sportnaphoz hasonlóan, négy osztályonként (5-6., 7-8., 9-10., 11-12. évfolyam) egy-egy győztest hirdettünk.

**Kalandtúra egy szervezőtag szemszögéből**

Ebben az évben, minden diák, aki a Kecskeméti Bányai Júlia Gimnázium tanulója, igazán büszke lehet, hiszen iskolánk immáron 70. születésnapját ünnepelte, és részt vehettünk egy egyedülálló programsorozaton, amellyel igazán emlékezetessé tettük ezt az eseményt.

Mi, a 11. A osztály tanulói a programsorozat első napján más szerepet töltöttünk be, mint a többi tanuló. Már év eleje óta készültünk erre a napra, osztályfőnökünkkel, Berkecz Pál tanár úrral, ugyanis ennek a tervezetét mi állítottuk össze, amit a tantestület nagy lelkesedéssel elfogadott és a lebonyolításunk mellett, engedélyezett.

Nagy várakozással indultunk neki a napnak. A többi diák megérkezése előtt találkoztunk a Szabadidő Parknál, majd mindannyian elfoglaltuk a helyünket már 8 óra előtt és készenálltunk a diákok fogadására.

A tervben mind, Bányai Júlia katonai életéhez köthető feladatok szerepeltek. Volt lövészet, futás, gránáthajítás, kincskeresés, hordágycipelés, tűzgyújtás és még kardvívás is.

Az osztályok, tanárok kíséretében, felváltva érkeztek egy-egy helyszínre, ahol a teendő ismertetése után fél órájuk volt a megoldásra. Volt olyan helyszín, ahol a csapatból csak 5 emberre volt szükség az elvégzéshez, de akadt olyan is ahol mindenki kivehette a maga részét a munkából. Egytől egyig nagy lelkesedéssel fogtak neki a részeknek.

Első lépésben csak egy helyszínt kaptak meg, a kiindulási pontot, ahol a teljesítés után megkaptak egy koordinátát, ami elvezette a csapatatot a sorban következő feladványhoz, ami minden esetben meglepetésként érte őket.

Mi, mint szervezők, minden osztálynál hasonló izgalommal fogtunk hozzá a bemutatáshoz és izgatottan vártuk az eredményeket, amelyeknek a kiértékelése majd csak az után következett, hogy minden csapat megjelent az összes helyszínen. Nagy örömmel fogadtuk a lelkesedést, amivel nekiindultak megkeresni az elrejtett haditervet egy öreg GPS segítségével, az erőbedobást, amivel lefutották a megadott távot, együtt összetartóan, hiszen a csapatmunka volt az elsődleges. Sokan, több tanárral egyetemben, pluszként is kipróbáltak feladatokat. Ameddig töltény volt, lőni lehetett és a gránát sem fogyhatott ki; a vívni vágyókat pedig véget nem érő lelkesedéssel várták vívóink.

Összeségében nekünk, mint szervezőknek és lebonyolítóknak is nagyon jó emlékként marad meg ez a nap, amilyenre még eddig nem volt példa és azzal a gondolattal tértünk vissza az iskola épületébe, hogy nagyon megérte minden belefektetett munka és reméljük, hogy minden diáknak egy klassz élményként marad meg az egész programsorozat.

Mi, 11.A-sok és mindannyian, bányais diákok nagyon nagy köszönettel tartozunk Berkecz Pál tanár úrnak, aki nélkül a Kalandtúra nem jöhetett volna létre.

**Kaptás Flóra 11.A**

**Diákok véleménye a Kalandtúráról:**

**7.A**

„Nekem minden tetszett, de nekem személy szerint a legjobban a slackline.”

„Én bent voltam és nagyon tetszett a kvíz, tetszett, hogy változatosak voltak a kérdések.”

„A benti kvízben kifejezetten tetszett, hogy az osztály nagyon jól tudott együtt dolgozni csapatként.”

„Én bent voltam és nagyon összehozta az osztályt, hogy együtt kellett dolgozni, nekem nagyon tetszett a rendezvény.”

„Én bent voltam, nagyon tetszett a kvíz, de lehetett volna több kémiával vagy fizikával kapcsolatos kérdés.”

**10.A**

„A Kalandtúrában az tetszett, hogy a csapatprogramok még jobban összehozták az osztály tagjait. Jók voltak a játékok, és remélem, hogy egyszer újra meg fog ismétlődni és újra részt tudok rajta venni.”

„A Kalandtúra napján szép napos idő volt, ez megalapozta a hangulatot. A legjobban a gránát hajítás tetszett, mivel az ment nekem a legjobban. Ez a nap összehozta az osztály azt a részét, aki ott volt, és mindenki jól érezte magát.”

„Nekem nagyon tetszettek a programok, nagyon kreatívak és szórakoztatóak voltak. Szerintem a haditerv megkeresése volt a legjobb és a közös futás. Amin lehetne változtatni, hogy egy programban több ember is részt tudjon venni.”

„Nekem nagyon tetszett a hordágy-futás, a tárgy keresgélés és a gránátdobálás, mert tényleg át lehetett élni a régi időket.”

„Nekem nagyon tetszett a Kalandtúra, örülök, hogy kipróbálhattam a lövészetet és a tűzgyújtást. A többi program és szerencsére az idő is nagyon jó volt. Remélem máskor is lesz lehetőségem részt venni ilyen kalandban.”

A KTV által készített film linkje:

<https://www.youtube.com/watch?v=Q5Mg8lc-Db4>

A Hiros.hu cikkének linkje:

<https://hiros.hu/hirek/kalandturan-vettek-reszt-a-banyaisok>

Képek a Kalandtúráról a BJG honlap Galéria menüjében – 70 éves a Bányai című mappákban

<http://www.banyai-kkt.sulinet.hu/piwigo-bjg/>

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Bányai Júlia Kalandtúra 2018. október 11.** | | | | | | |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
| **Osztály** | **Kvíz 1** | **Kvíz 2** | **Kvíz 3** | **Kvíz 4** | **Összesen** | **Vívás lovon** | **Kerekesszék** | **Darts** | **Lövészet** | **Slackline** | **Gránát** | **Kötélmászás** | **Mocsárjárás** | **Összesen** |
| **8.a** | **20** | **23** | **20** | **23** | **860** | **75** | **100** | **100** | **60** | **100** | **60** | **100** | **85** | **1540** |
| **8.b** | 24 | 23 | 24 | 24 | 950 | 42 | 65 | 76 | 39 | 100 | 72 | 87 | 97 | **1528** |
| **7.a** | 22 | 23 | 21 | 24 | 900 | 66 | 72 | 75 | 100 | 100 | 24 | 73 | 100 | **1510** |
| **7.b** | 22 | 21 | 23 | 22 | 880 | 49 | 86 | 98 | 100 | 100 | 32 | 45 | 91 | **1481** |
| **6.b** | **18** | **18** | **23** | **22** | **810** | **88** | **100** | **97** | **28** | **100** | **16** | **68** | **100** | **1407** |
| **5.b** | 19 | 21 | 22 | 23 | 850 | 35 | 94 | 66 | 53 | 100 | 48 | 48 | 89 | **1383** |
| **6.a** | 17 | 20 | 21 | 20 | 780 | 100 | 87 | 67 | 71 | 100 | 56 | 46 | 75 | **1382** |
| **5.a** | 20 | 20 | 19 | 23 | 820 | 0 | 50 | 67 | 21 | 100 | 52 | 36 | 95 | **1241** |
| **Különdíj:** | **8.b legjobb kvíz** | | | |  |  |  |  |  |  |  |  |  |  |
|  | **6.b legösszetartóbb csapat** | | | | |  |  |  |  |  |  |  |  |  |
|  | **5.b egyetlen bóját sem döntöttek a kerekesszékkel** | | | | | | |  |  |  |  |  |  |  |
|  | **8.a legjobb kötélmászás idő (12:57)** | | | | |  |  |  |  |  |  |  |  |  |
|  | **8.b második legjobb kötélmászás idő (16:15 )** | | | | | |  |  |  |  |  |  |  |  |
| **Osztály** | **Kvíz 1** | **Kvíz 2** | **Kvíz 3** | **Kvíz 4** | **Összesen** | **Vívás** | **Tűzgyújtás** | **GPS** | **Hordágy** | **Lövészet** | **Futás** | **Gránát** | **Összesen** |  |
| **12.a** | **21** | **17** | **18** | **16** | **720** | **78** | **71** | **97** | **99** | **65** | **100** | **45** | **1275** |  |
| **12.b** | 20 | 20 | 21 | 21 | 820 | 61 | 65 | 14 | 75 | 76 | 86 | 45 | **1242** |  |
| **11.b** | 19 | 18 | 18 | 14 | 690 | 89 | 74 | 85 | 94 | 83 | 86 | 34 | **1235** |  |
| **10.a** | **19** | **14** | **18** | **17** | **680** | **100** | **38** | **36** | **100** | **83** | **85** | **67** | **1189** |  |
| **9.a** | 13 | 20 | 17 | 16 | 660 | 68 | 18 | 52 | 73 | 100 | 97 | 100 | **1168** |  |
| **9.b** | 18 | 18 | 14 | 18 | 680 | 91 | 0 | 93 | 67 | 74 | 70 | 78 | **1153** |  |
| **10.b** | 15 | 16 | 14 | 17 | 620 | 86 | 100 | 100 | 64 | 60 | 90 | 23 | **1143** |  |
| **Különdíj:** | **12.b legjobb kvíz** | | | |  |  |  |  |  |  |  |  |  |  |
|  | **10.b leggyorsabb tűzgyújtás(68 mp.)** | | | | |  |  |  |  |  |  |  |  |  |